VM i fotball for kvinner 1999

VM i fotball for kvinner 1999 ble arrangert i USA, og vertslandets lag ble verdensmestre. Finalen mellom USA og Kina, som ble spilt på Rose Bowl i Pasadena, California og vunnet av USA på straffesparkkonkurranse, var historiens best besøkte idrettsarrangement for kvinner, med offisielt publikumstall på 90 185.

Deltakerland
Land som kvalifiserte seg:
 For kvalifiseringen, se VM i fotball for kvinner 1999 kvalifisering

Gruppespill

Gruppe A

Gruppe B

Gruppe C

Gruppe D

Sluttspill

Utslagstablå

Kvartfinaler 

I kvartfinalen møttes Norge og Sverige. Norge hadde nå sju strake seire mot naboene, med det siste tapet fire år før, i EM-kvartfinalen 1995. Etter en målløs første omgang fikk Norge til mer spill i den andre omgangen, og scoret to mål i det første kvarteret. Sverige reduserte på overtid, men ikke før Hege Riise hadde scoret på straffespark. Dagbladet mente Marianne Pettersen var Norges beste, men Bente Nordby og Brit Sandaune utmerket seg også.

Semifinaler 

Både Norge og Kina var ubeseiret før semifinalen. Kina hadde slått Norge to ganger i 1998 (en gang på straffespark), og Norges trener Per-Mathias Høgmo ble sitert på at "Kina hadde det beste laget i verden" etter å ha vunnet i kvartfinalen. Norge ble kraftig utspilt i semifinalen. Kina scoret sitt første mål etter bare tre minutter, laget i alt fem mål, og Dagbladets reporter mente at målvakt Bente Nordby likevel var "strålende" under kampen. Det var Norges verste tap gjennom tidene, resultatet er pr. 2007 det største semifinaletapet i VM-historien, og Norge så ut som et ungdomslag, ifølge Sports Illustrateds reporter.

Bronsefinale

Finale

Kilder

VM i fotball for kvinner
Fotball i 1999
Fotballturneringer i USA
Sport i USA i 1999
Internasjonale mesterskap i USA